XX 
potest, ut, quam nos novam invenimus formam, ea aut novo quodam 
modo easdem proprietates offerat, quas nos ante sui quamque typi 
proprias existimavimus, aut proprietatem prsebeat, quam nos hujus typi 
non esse ante credidimus. Potest denique fieri ut ipse typus sit novi 
ordinis, quo invento aut perficiatur series jam antea ab aliis divergens, 
aut inter se connectuntur ordines, quos ante nullo vinculo copulatos 
putavimus. Ita in naturali dispositione ordinum fines, characteres, nu- 
merus tamdiu variet necesse erit, quamdiu non omnes plantarum for- 
mas cognoscemus, neque earum affinitates penitus perspiciemus. Unde 
sequitur in artificiali systemate characterem ante existere quam ordi- 
nem-, in naturali autem ordinem ante compositum esse quam characte- 
rem inventum-, nec characteres ordinis naturalis constitui posse nisi 
ratione habita formarum jam detectarum. 
Ergo si methodi (artificialis et naturalis, analytica et synthetica) 
plane contrariae sunt, systemata quoque, quae illis efficiantur, contraria 
sint necesse est. Methodo adhibita artificiali naturale systema num- 
quam adtinges, neque si ad hoc condendum illam adhibeas levius pec- 
catur quam. ”Humano capiti cervicem pictor equinam jungere si velit". 
His positis, si systemata illa quae hodie vocantur naturalia, con- 
templaremur, apparebit eorum quosdam ordines (Species, Genera, Fa- 
miliasj naturali methodo, alios (classes et sectiones majores) artifici- 
ali institutos esse. "Duae viae sunt atque esse possunt ad inquirendam 
et inveniendam veritatem. Altera a sensu et particularibus advolat ad 
axiomata maxime generalia, atque ex iis principiis eorumque immota 
veritate judicat et invenit axiomata media; atque hcec via in usu est. 
Altera a sensu et particularibus excitat axiomata, ascendendo conti- 
nenter et gradatim, ut ultimo loco perveniatur ad maxime generalia: 
quae via vera est sed intentata.'' 
IV. De principio dispositionis et ordinandi norma 
in systemate naturali. 
Facts are only the materials of Science. 
To give them a suitable form and to combine 
them by analogy is to prepare them for buil- 
ding; by uniting them we raise the edifice. 
L. Cl. Richard. 
Etiamsi veram systematis methodum, qua componuntur similia, 
persecutus, jamjam eo perveneris, ut omnes species generis, genera 
omnia familia», omnes familiae quae classe comprehendendae sunt, suo 
quaeque loco collecta habeas, tamen apparet praeterea necesse esse 
ut inveniatur noi-ma, qua intra genus disponantur species, intra famili- 
